

Vibeke Hoff Norbye forteller at planen er å gjøre julehandelen enda enklere for folk å handle i Oslo sentrum. Foto: (OHF)



Oslo Handelsstand Forening (OHF) vil at det skal bli lettere å shoppe i Oslo Sentrum. De har derfor lyst til å lage et posehotell hvor folk kan sette fra seg posene sine fra eks. julehandelen.

– Ordningen med posehotell før jul er et pilotprosjekt, målet er at dette kan bli en permanent tjeneste etter nyttår, forteller kommunikasjonssjef for Oslo Handelsstands Forening, Vibeke Hoff Norbye.

Oppstart i November

Tjenesten med posehotell og hjemmekjøring vil starte 23.november, da vil det være fire steder der man kan levere inn posene sine.

– Akkurat som en garderobe hvor du henger fra deg jakka di, kan du levere fra deg posene dine. På denne måten kan du dra på kino, spise på restaurant, generelt ha det hyggelig i byen med familien din. Så hente posene etterpå, kunne administrerende direktør ved OHF, Bjørn Næss fortelle til NRK Østlandssendingen.

Det er Posten Bring som er avtalepartner for å bringe varene hjem. Man vil da få tilgang til et system som OHF har ferdigstilt sammen med Posten Bring, her kan man følge pakkene sine, og avtale tid for levering.

– Oppbevaringen av poser vil være gratis, det vil også være hjemkjøring innenfor Oslo mot en liten sum penger, forteller Norbye.



Bjørn Næss ønsker at folk skal utnytte kulturlivet i Oslo, med blant annet restauranter og kino. Foto: (OHF)



– Med hjemkjøring leverer man pakkene de samme fire stedene, så avtaler man et tidspunkt. Varene blir da kjørt samlet hjem, fortsatte Næss til NRK.

Inngått forskjellige avtaler

– Det er inngått avtaler med Oslo City, Glasmagasinet, Paleet kjøpesenter og Aker Brygge. Her vil det være en betjent disk der man kan levere inn posene sine.

Til tross for avtalen med de forskjellige handelsstedene, kan varene være kjøpt hvor som helst i Oslo.